Palve   Issand, meie Jumal, me täname Sind kõigi nende kristlaste eest üle kogu maailma, kes aitavad Sinu sõna tõlkida, trükkida ja levitada. Me palume kõigi piibliseltside pärast kogu maailmas, et Sinu sõna tõlkimise ja levitamise töö saaks veel rohkem kasvada ja Sinu sõna jõuaks igaüheni. Me palume kõigi piibliseltside töötajate pärast. Me palume, julgusta ja kinnita neid, kes  peavad Sinu sõna omamise ja levitamise pärast kannatama. Me täname, et võime lugeda Piiblit oma emakeeles. Me täname Sind kõigi eest, kes palvetavad selle töö pärast, nende eest, kes ohverdavad selleks oma aega, energiat ja raha. Õnnista jätkuvalt oma sõna levikut meie heaks. Aamen.